
        Αθήνα,  17  Ιουλίου  2014
Προς
τις Ελεγκτικές Εταιρείες
[με την παράκληση να ενημερώσετε

  σχετικά τους Ο.Ε.Λ. σας]
Θέμα: Εκπαιδευτικά προγράμματα Ελεγκτικών Εταιρειών, στα πλαίσια διαρκούς επιμόρφωσης των Ο.Ε.Λ. 
Κύριοι,
Το Εποπτικό Συμβούλιο, κατά την υπ’ αριθμ. Ζ΄59/8/28.5.2014 συνεδρίασή του, αφού έλαβε υπόψη του τις διατάξεις του άρθρου 11 του ν. 3693/2008, αποφάσισε όπως σας ζητήσει να υποβάλλετε, ηλεκτρονικά το αργότερο μέχρι την Παρασκευή 15 Σεπτεμβρίου 2014 αναλυτικά τα εκπαιδευτικά σεμινάρια (γνωστικά αντικείμενα, ώρες, συμμετέχοντες Ο.Ε.Λ.) που έχουν οργανωθεί από την εταιρεία σας ή άλλους εκπαιδευτικούς φορείς, από 1.1.2011 – 31.12.2013, για τη διαρκή επιμόρφωση των Ο.Ε.Λ. σας, ούτως ώστε να εισηγηθεί σχετικά προς την Επιτροπή Λογιστικής Τυποποίησης και Ελέγχων.
Σας ενημερώνουμε ότι στο Σ.Ο.Ε.Λ. τηρείται Μητρώο Ο.Ε.Λ. που παρακολουθούν εκπαιδευτικά προγράμματα στο πλαίσιο της προαναφερόμενης υποχρέωσής τους που απορρέει από τις διατάξεις του άρθρου 11 του ν. 3693/2008.
Η υποβολή των εκπαιδευτικών προγραμμάτων γίνεται με τη συμπλήρωση του ειδικού εντύπου και την αποστολή του στην ηλεκτρονική διεύθυνση cont.edu@soel.gr που δημιουργήθηκε γι’ αυτό το σκοπό (υπεύθυνη: κα. Άννα Κάζδαγλη, τηλ. επικοινωνίας: 210-38.91.412). 
Σημειώνεται ότι για να έχουν ισχύ τα στοιχεία που υποβάλλονται ηλεκτρονικά, θα πρέπει να αποστείλετε στο ΣΟΕΛ όλα τα παραστατικά που τεκμηριώνουν την διεξαγωγή των εκπαιδευτικών προγραμμάτων, όπως προγράμματα, παρουσιολόγια συμμετεχόντων κ.λπ.

Διευκρινίζεται ότι, όσοι Ορκωτοί Ελεγκτές Λογιστές έχουν παρακολουθήσει σεμινάρια στο Σ.Ο.Ε.Λ. ή στις εταιρείες τους ή σε άλλους εκπαιδευτικούς φορείς και έχουν αποστείλει τα σχετικά παραστατικά (προγράμματα, παρουσιολόγια κ.λπ.), δεν απαιτείται η υποβολή των προαναφερόμενων στοιχείων γιατί ήδη για τις περιπτώσεις αυτές έχει ενημερωθεί το τηρούμενο Μητρώο. 

